open-index/open-wikipedia-markdown huggingface dataset:
Λιβανικές γενικές εκλογές 2022

Στις 15 Μαΐου 2022 διεξήχθησαν **γενικές εκλογές στον [[Λίβανος|Λίβανο]]**, για να εκλεγούν τα 128 μέλη του Λιβανικού κοινοβουλίου.

Οι κάλπες άνοιξαν από τις 7 το πρωί για τους εκλογείς, σε γύρω στα 1.880 εκλογικά κέντρα που λειτούργησαν σε όλη τη χώρα. Οι πάνω από 200.000 Λιβανέζοι του εξωτερικού είχαν την ευκαιρία να ψηφίσουν στις 6–8 Μαΐου 2022, στα εκλογικά τμήματα που λειτούργησαν σε 48 χώρες. Πάνω από 700 υποψήφιοι διεκδίκησαν τις 128 έδρες στο κοινοβούλιο.

Οι Λιβανικές Δυνάμεις, το Ελεύθερο Πατριωτικό Κίνημα και το Κίνημα Αμάλ ήρθαν πρώτα στις εκλογές, κερδίζοντας 19, 17 και 15 έδρες αντίστοιχα. Το Μελλοντικό Κίνημα του Σάαντ Χαρίρι έχει μποϊκοτάρει τις εκλογές και δεν συμμετείχε, αλλά πρώην μέλη του Μελλοντικού Κινήματος που συμμετείχαν κατάφεραν να κερδίσουν 8 έδρες.

## Ιστορικό
Στις 17 Οκτωβρίου 2019 άρχισαν μαζικές διαδηλώσεις στο Λίβανο για τις αυξήσεις στις τιμές της βενζίνης, του καπνού και των κλήσεων VoiP. Ακολούθησε μία περίοδος οικονομικής κρίσης, με μεγάλη ύφεση, λιτότητα, προβλήματα ρευστότητας, αύξηση του πληθωρισμού και ποσοστά ανεργίας που εκτοξεύτηκαν στα ύψη. Οι διαδηλώσεις οδήγησαν στην παραίτηση του Πρωθυπουργού Σαάντ Χαρίρι, στις 29 Οκτωβρίου 2019. Η κυβέρνηση που σχημάτισε ο Χασάν Ντιάμπ τον Ιανουάριο του 2020 παραιτήθηκε μετά την έκρηξη στο λιμάνι της Βηρυτού, τον Αύγουστο του 2020. Η οικονομική κατάσταση συνέχισε να επιδεινώνεται, και τον Σεπτέμβριο του 2021 ο πληθωρισμός του Λιβάνου εκτοξεύτηκε στην πρώτη θέση παγκόσμια. Στις 10 Σεπτεμβρίου 2021 ανέλαβε καθήκοντα ως Πρωθυπουργός ο Νατζίμπ Μικάτι, ο πλουσιότερος άντρας στο Λίβανο.

## Εκλογικό σύστημα
Σύμφωνα με το Σύνταγμα του Λιβάνου, τα 128 μέλη του Λιβανικού κοινοβουλίου εκλέγονται με δημοκρατικές, άμεσες εκλογές, με καθολική και μυστική ψηφοφορία, για τετραετή θητεία. Το εκλογικό σύστημα είναι μείγμα αναλογικής εκπροσώπησης και εξομολογητισμού. Τα 128 μέλη εκλέγονται με αναλογική εκπροσώπηση από 15 πολυεδρικές εκλογικές περιφέρειες. Οι έδρες κάθε εκλογικής περιφέρειας είναι κατανεμημένες μεταξύ των 11 διαφορετικών θρησκευτικών ομάδων του Λιβάνου, π.χ. στην Ανατολική Βηρυτό οι περισσότερες έδρες θα διατεθούν σε Χριστιανούς ορθόδοξους ενώ στη Δυτική Βηρυτό οι περισσότερες θα διατεθούν σε Μουσουλμάνους. Οι εκλογείς πρέπει, πρώτα, να επιλέξουν και να σημαδέψουν το κόμμα που θα ψηφίσουν. Μετά, μπορούν να επιλέξουν έναν συγκεκριμένο υποψήφιο του κόμματος και να γράψουν ένα δεύτερο σημάδι προτίμησης γι'αυτόν τον υποψήφιο. Η κατανομή των εδρών γίνεται με απλή ποσόστωση και μέθοδο των μεγαλύτερων υπολοίπων.

## Πολιτικά κόμματα

## Αποτελέσματα

### Αποτελέσματα ανά συνδυασμό

## Παραπομπές


Λιβαν
Κατηγορία:Εκλογές στον Λίβανο
Παλιό Ταχυδρομείο στο Βελιγράδι

Το **Ταχυδρομείο του Βελιγραδίου 2** ή **Παλιό Ταχυδρομικό Γραφείο** είναι κτίριο στο Βελιγράδι. Βρίσκεται δίπλα στον Κεντρικό Σιδηροδρομικό Σταθμό στο Βελιγράδι και θεωρείται ένα από τα πιο όμορφα κτίρια και σύμβολα της πόλης. Χτίστηκε κατά τη σερβοβυζαντινή αναγέννηση το 1929 σύμφωνα με το έργο του αρχιτέκτονα Μόμιρ Κορούνοβιτς. Οι συνάδελφοί του «άσκησαν κριτική» στην αρχιτεκτονική του κτιρίου.

## Ιστορία
Η πρόσοψη του κτιρίου είναι ένας συνδυασμός βυθιζόμενων και οριζόντιων σειρών από παράθυρα, στεφάνια, αετώματα, κορνίζες και διακοσμήσεις, με σπάνια εξπρεσιονιστική πλαστική διακόσμηση και δυναμική εμφάνιση στο Βελιγράδι. Εκτός από ρομαντικά, εξπρεσιονιστικά και αρ νουβό μοτίβα, ο αρχιτέκτονας πρόσθεσε την προσωπική του σφραγίδα με τη μορφή κερασφόρων αετωμάτων στην οροφή. Δουλεύοντας σε αυτό το κτίριο, ο Κορούνοβιτς εγκατέλειψε την ακαδημαϊκή ακαμψία και τη συμμετρία.

Το ταχυδρομείο καταστράφηκε σε μεγάλο βαθμό κατά τον βομβαρδισμό της Γιουγκοσλαβίας από τους Συμμάχους στον Β΄ Παγκόσμιο Πόλεμο, και αργότερα ανακατασκευάστηκε το 1947 σε σοσιαλιστική ρεαλιστική αρχιτεκτονική που ευνοήθηκε από το νέο κομμουνιστικό καθεστώς.

Στα τέλη της δεκαετίας του 1930, το Ταχυδρομείο του Βελιγραδίου 2 ήταν «το μεγαλύτερο στα Βαλκάνια», με 700 υπαλλήλους. Οι συνθήκες εργασίας ήταν δύσκολες: σκάλες και δωμάτια περιγράφονται ως σκοτεινά, οι εργαζόμενοι «δεν θυμούνταν πότε λειτούργησαν οι ανελκυστήρες», εκτός από έναν ανελκυστήρα φορτίων. Στη μεγάλη αίθουσα για τη διαλογή των γραμμάτων «οι άνθρωποι σχεδόν δεν βλέπουν ο ένας τον άλλον το πρωί» από τη σκόνη και τα χνότα, δεν υπάρχει αρκετό προσωπικό και η φυματίωση ήταν συχνή.

Κατά το 1935, 414.779.000 διαφορετικοί τύποι αποστολών πέρασαν από το ταχυδρομείο. Χωρίστηκε σε ενότητες:

* παράδοση - αποστολές για κατοίκους του Βελιγραδίου,
* αποστολή - αποστολές από το Βελιγράδι στον υπόλοιπο κόσμο,
* πρώτο και δεύτερο πακέτο - πακέτα από το Βελιγράδι ή για Βελιγραδινούς,
* ταμειακή μηχανή - «όλη η ταμειακή ταχυδρομική κίνηση της πρωτεύουσας»,
* ταχυδρομεία εξωτερικών συνεργατών- τρία στα Σκόπια, δύο στη Σουμπότισα, ένα στο Τσάριμπροντ, τη Λιουμπλιάνα, το Ζάγκρεμπ, το Πέτροβγκραντ και το Ποζάρεβατς και
* εκτελωνισμός - άνοιγμα και εκτελωνισμός δεμάτων από το εξωτερικό για το Βελιγράδι και τα ανατολικά της χώρας.

## Ανακοίνωση ανακαίνισης
Το 2018, ο αντιδήμαρχος του Βελιγραδίου, Γκόραν Βέσιτς, ανακοίνωσε ότι αναμένει την ανακαίνιση της παλιάς πρόσοψης. Ο αρχιτέκτονας και πολεοδόμος της πόλης του Βελιγραδίου Μάρκο Στόϊσιτς επιβεβαίωσε τον Ιούλιο του 2020 ότι το κτίριο του Παλαιού Ταχυδρομείου θα πάρει την όψη που είχε πριν από τον Δεύτερο Παγκόσμιο Πόλεμο. Ειδικοί από το Ινστιτούτο Προστασίας Πολιτιστικών Μνημείων της πόλης πρόσθεσαν ότι το Ταχυδρομείο θα αποκατασταθεί εν μέρει στην παλιά του όψη, αφού το κτίριο έχει χάσει την αρχική του δομή.

## Παραπομπές


Κατηγορία:Κτίρια και κατασκευές στο Βελιγράδι
Λούντβιχ Άιχροντ

Ο **Λούντβιχ Άιχροντ** (γερμ. *Ludwig Eichrodt*, 2 Φεβρουαρίου 1827 – 2 Φεβρουαρίου 1892) ήταν Γερμανός ποιητής και θεατρικός συγγραφέας. Γεννήθηκε στον Δήμο Ντούρλαχ της Καρλσρούης και πέθανε στο Λαρ. Πολλά από τα έργα του τα δημοσίευσε με το λογοτεχνικό ψευδώνυμο **Ρούντολφ Ροντ**.

## Βιογραφικά στοιχεία
Ο Λούντβιχ Άιχροντ ήταν γιος του αξιωματικού Λούντβιχ Φρήντριχ Άιχροντ (1798-1844) και της συζύγου του Ελίζαμπετ, το γένος Γιόος (*El. Joos*, 1809-1891). Σπούδασε στα πανεπιστήμια της Χαϊδελβέργης και του Φράιμπουργκ, και εμφανίσθηκε στα γράμματα το 1848 με το κωμικό τραγούδι «Wanderlust» στο σατιρικό περιοδικό *[[Fliegende Blätter]]*, που είχε μεγάλη αποδοχή από το αναγνωστικό κοινό.

## Λογοτεχνικά έργα
* *Gedichte in allerlei Humoren* (Στουτγάρδη 1853)
* *Schneiderbüchlein* (ανώνυμα με τον H. Goll, Στουτγάρδη 1853)
* *Leben und Liebe*, ποιήματα (Φραγκφούρτη 1856)
* *Die Pfalzgrafen*, δραματικό ποίημα (Lahr 1859)
* *Deutsches Knabenbuch; Weltruhm in Reimsprüchen* (Lahr 1865)
* *Alboin*, δραματικό ποίημα (Bühl 1865)
* *Rhein-schwäbisch*, ποίημα στη διάλεκτο του μέσου Μπάντεν (Καρλσρούη 1869, 2η έκδοση 1873)
* *Lyrischer Kehraus* (Στρασβούργο 1869, 2 Teile)
* *Lyrische Karikaturen*, ανθολογία (Στρασβούργο 1869)
* *Biedermeiers Liederlust* (Στρασβούργο 1870)
* *Melodien*, τραγούδια (Στουτγάρδη 1875)
* *Hortus dellclarum*, χιουμοριστική ανθολογία, Lahr 1876-1880, 6 τόμοι
* *Gold. Sammlung des Ursprünglichen und Genialen in deutscher Lyrik* (Λειψία 1882)

Τα άπαντά του εκδόθηκαν στη Στουτγάρδη το 1890.

## Παραπομπές


## Πηγές
* Το λήμμα «Άιχροντ, Λουδοβίκος» στη *Νέα Ελληνική Εγκυκλοπαίδεια* «Χάρη Πάτση», τόμ. 3 (1967), σελ. 174
* [Το λήμμα «Eichrodt, Ludwig»](https://en.wikisource.org/wiki/The_Encyclopedia_Americana_(1920)/Eichrodt,_Ludwig) στην *[[Encyclopedia Americana]]* του 1920

## Εξωτερικοί σύνδεσμοι
* Karlsruhe: Ludwig Eichrodt (στη γερμανική)
* Ludwig Eichrodt: άπαντα τα ποιήματα

Κατηγορία:Γερμανοί ποιητές
Κατηγορία:Γερμανοί θεατρικοί συγγραφείς
Κατηγορία:Ποιητές του 19ου αιώνα
Λεοπολδία

Η **λεοπολδία** (επιστημονική-λατινική ονομασία ***Leopoldia***) είναι γένος μονοκοτυλήδονων φυτών της οικογένειας των ασπαραγοειδών. Είναι διαδεδομένο στη φύση της Λεκάνης της Μεσογείου και των γειτονικών περιοχών, από τα Κανάρια νησιά μέχρι το Ιράν.

Τα είδη της λεοπολδίας υπάγονταν παλαιότερα στο γένος μούσκαρι (ως «υπογένος» ή ομάδα). Τα άνθη τους έχουν διάταξη βότρυος ή σπάδικα, με τα άνθη στο άνω μέρος να είναι πιο ζωηρά χρωματισμένα από εκείνα στο κάτω μέρος της ταξιανθίας.

Σήμερα αναγνωρίζονται γενικά 12 είδη στο γένος *Leopoldia*.

## Παραπομπές


Λεοπολδια
Ενκαρνασιόν

Η **Ενκαρνασιόν** (ισπαν. *Encarnación*) είναι πόλη της Παραγουάης, πρωτεύουσα του Νομού Ιταπούα, κτισμένη στη δυτική όχθη του ποταμού Παρανά, απέναντι από την πόλη Ποσάδας της Αργεντινής. Ο δήμος της Ενκαρνασιόν έχει έκταση 274&nbsp;km<sup>2</sup> και πληθυσμό 127.527 κατοίκους το 2016, ενώ η «Μείζων Ενκαρνασιόν» έχει πληθυσμό 226.492 σε εκτίμηση του ίδιου έτους. Η αρχική ονομασία της πόλεως ήταν *Νουέστρα Σενιόρα δε λα Ανουνσιασιόν δε Ιταπούα*, δηλαδή «Η Παναγία του Ευαγγελισμού της Ιταπόύα».

Η Ενκαρνασιόν συνδέεται με την Ποσάδας με τη Γέφυρα Σαν Ρόχε Γκονσάλες δε Σάντα Κρους, από την οποία διέρχεται διεθνής σιδηροδρομική γραμμή. Η Ενκαρνασιόν βρίσκεται πάνω στην Εθνική Οδό 1 της Παραγουάης, 370&nbsp;χιλιόμετρα μακριά από την πρωτεύουσα της χώρας Ασουνσιόν, και πάνω στην Εθνική Οδό 6, περί τα 280&nbsp;χιλιόμετρα από την πόλη Σιουδάδ δελ Έστε. Αποτελεί σημαντικό οικονομικό κέντρο της Παραγουάης και διατηρεί εμπορικές σχέσεις με την Αργεντινή.

Το Αεροδρόμιο Τενιέντε Αμίν Αγιουμπ Γκονσάλες απέχει 12 χιλιόμετρα από την πόλη και είναι το τρίτο σημαντικότερο αεροδρόμιο της Παραγουάης.

## Παραπομπές


Ενκαρνασιον
Σαντιάγο δελ Εστέρο

Το **Σαντιάγο δελ Εστέρο** (ισπαν. *Santiago del Estero*, δηλαδή «Άγιος Ιάκωβος της Λιμνοθάλασσας») είναι πόλη της Αργεντινής, πρωτεύουσα της ομώνυμης Επαρχίας Σαντιάγο δελ Εστέρο. Στην απογραφή του 2010 είχε πληθυσμό 252.192 κατοίκους, όντας η δωδέκατη μεγαλύτερη πόλη της χώρας. Είναι κτισμένη στην όχθη του ποταμού Ντούλσε και πάνω στην Εθνική Οδό 9, 1.042&nbsp;χιλιόμετρα μακριά από την πρωτεύουσα της χώρας Μπουένος Άιρες. Το Σαντιάγο δελ Εστέρο ήταν η πρώτη χρονικα πόλη από όσες ιδρύθηκαν από τους Ισπανούς σε έδαφος της σημερινής Αργεντινής. Για τον λόγο αυτό αποκαλείται και με το παρατσούκλι «Μητέρα των Πόλεων» («Madre de Ciudades»). Παρομοίως, έχει ανακηρυχθεί ως «λίκνο του λαϊκού πολιτισμού» της χώρας.

Στην πόλη βρίσκεται το Εθνικό Πανεπιστήμιο του Σαντιάγο δελ Εστέρο, που ιδρύθηκε το 1973, και το Καθολικό Πανεπιστήμιο (*Universidad Católica*), που ιδρύθηκε το 1960. Αξιοθέατα στην πόλη είναι μεταξύ άλλων ο καθεδρικός ναός της και το Επαρχιακό Αρχαιολογικό Μουσείο. Το αεροδρόμιο «Vicecomodoro Ángel de la Paz Aragonés» βρίσκεται μόλις 6 χιλιόμετρα βορείως της πόλεως.

Το κλίμα του Σαντιάγο δελ Εστέρο είναι υποτροπικό, με ψυχρούς και ξηρούς χειμώνες και υγρά καλοκαίρια, με μέση ετήσια βροχόπτωση 600&nbsp;χιλιοστόμετρα.

Η πόλη και η περιοχή της έχουν περί τους 100 χιλιάδες ομιλητές μιας τοπικής διαλέκτου κέτσουα, καθιστώντας τις το νοτιότερο όριο της γλώσσας των Ίνκα, που είναι μία από τις λίγες ιθαγενείς γλώσσες που επιβιώνουν στη σημερινή Αργεντινή.

## Παραπομπές


Σαντιαγο δελ Εστερο
Β΄ κατηγορία ποδοσφαίρου ανδρών Κύπρου 2022-23

Η **Β΄ κατηγορία ποδοσφαίρου ανδρών Κύπρου 2022-23** ήταν η 68η έκδοση της Β΄ κατηγορίας ποδοσφαίρου της Κύπρου.

## Σύστημα διεξαγωγής
Στο πρωτάθλημα της Β΄ κατηγορία την περίοδο 2022-23 θα συμμετέχουν 16 ομάδες. Στην Α΄ φάση οι ομάδες αναμετρήθηκαν αναμεταξύ τους από μία φορά. Ακολούθως, οι ομάδες ανάλογα με τη βαθμολογική τους θέση συνέχισαν στη δεύτερη φάση σε δύο ομίλους των οκτώ ομάδων.

Στη δεύτερη φάση οι 8 ομάδες κάθε ομίλου αναμετρήθηκαν μεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς στον Α ΄ όμιλο. Η πρωταθλήτρια ομάδα και οι ομάδες που τερμάτισαν στη δεύτερη και τρίτη του Α΄ ομίλου προβιβάστηκαν στην Α΄ κατηγορία 2023-24. Οι τρεις τελευταίες ομάδες του Β΄ ομίλου υποβιβάστηκαν στην Γ΄ κατηγορία 2023-24.

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα 0 βαθμοί.

## Αλλαγές σε σχέση με την [[Β΄ κατηγορία ποδοσφαίρου ανδρών Κύπρου 2021-22|περίοδο 2021-22]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Α΄ κατηγορία 2022-23
* Καρμιώτισσα
* Νέα Σαλαμίνα
* Ακρίτας Χλώρακας
* Ένωσις Νέων Παραλιμνίου

Ομάδες που διαβαθμίστηκαν στην Γ΄ κατηγορία 2022-23:
* ΑΣΙΛ Λύσης

;Ομάδες που συμμετείχαν στο πρωτάθλημα
Ομάδες που διαβαθμίστηκαν από την Α΄ κατηγορία 2021-22
* Εθνικός Άχνας
* ΠΑΕΕΚ Κερύνειας

Ομάδες που προήχθησαν από την Γ΄ κατηγορία 2021-22:
* Πέγεια 2014
* ΜΕΑΠ Πέρα Χωρίου-Νήσου
* Ένωση Νέων Ύψωνα - Διγενής Ύψωνα
* ΑΕΖ Ζακακίου
Επιπρόσθετα, ο Αχυρώνας Λιοπετρίου και ο Ονήσιλος Σωτήρας 2014 ενοποιήθηκαν δημιουργώντας τον Ποδοσφαιρικό Όμιλο Αχυρώνας-Ονήσιλος.

## Ομάδες, στάδια και τοποθεσίες
Στον πιο κάτω πίνακα παρουσιάζονται οι ομάδες που θα συμμετέχουν στο πρωτάθλημα και τα στάδια που θα χρησιμοποιήσουν.

## Βαθμολογία

### Α' Φάση

### Β' Φάση

#### Α' Όμιλος

#### Β' Όμιλος

## Έδρες των ομάδων

## Παραπομπές


## Πηγές
*

## Εξωτερικοί σύνδεσμοι
*

## Δείτε επίσης
* Β΄ κατηγορία ποδοσφαίρου ανδρών Κύπρου
* Κύπελλο Κύπρου ποδοσφαίρου ανδρών 2022-23
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Β΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 2022–2023
Δημήτριος Γκρίτζαλης

Ο **Δημήτριος Γκριτζάλης** ήταν Έλληνας αγωνιστής της Επανάστασης του ‘21 με καταγωγή από το Ψάρι Τριφυλίας στην Μεσσηνία. 

Αδερφός του ήταν ο επίσης αγωνιστής Γιαννάκης Γκριτζάλης, ο οποίος το 1823 διακρίθηκε και ως χιλίαρχος.

Όταν ξέσπασε η Επανάσταση, ο Γκρίτζαλης μετέβη μαζί με τον αδελφό του Γιαννάκη, από τη Κωνσταντινούπολη όπου διέμεναν και δραστηριοποιούνταν στον κλάδο του εμπορίου, στο Μωριά και στα Μαγούλιανα της Γορτυνίας, όπου έμεινε εκεί πολεμώντας με τους Καρυτινούς κατά την πολιορκία της Τριπολιτσάς. Μετά την επιτυχή άλωση της Τριπολιτσάς μετέβησαν μαζί με τον αδελφό του και τον Αναγνώστη Παπατσώρη, στα Κοντοβούνια της Τριφυλίας στην Μεσσηνία.  

## Παραπομπές


Κατηγορία:Αγωνιστές του 1821
Εθνική Βιβλιοθήκη του Βανουάτου

Η **Εθνική Βιβλιοθήκη του Βανουάτου** (αγγλικά: National Library;  γαλλικά: Bibliothèque nationale) είναι η εθνική βιβλιοθήκη που βρίσκεται στην πρωτεύουσα του Βανουάτου,  Πορτ Βίλα. Βρίσκεται εντός του Πολιτιστικού  Κέντρου. Ιδρύθηκε τον Απρίλιο του 2004. 

## Συλλογή
Η βιβλιοθήκη διαθέτει περίπου 15.000 βιβλία και χρησιμεύει τόσο ως εθνικό αποθετήριο "σπάνιου και ειδικού" υλικού όσο και ως δανειστική βιβλιοθήκη. 

Υπάρχουν  δύο "ειδικές συλλογές", η μία για το Βανουάτου και η άλλη για μέρη του Ειρηνικού.  Διαθέτει "περίπου 500 σπάνια αντικείμενα" για το Βανουάτου, κυρίως μια συλλογή σπάνιων βιβλίων. Τα "σπάνια και ιδιαίτερα" αντικείμενά της περιλαμβάνουν "ανθρωπολογικό και αρχαιολογικό υλικό, τέχνη και καλλιτεχνικές αναφορές, αυτοβιογραφικό υλικό και βιογραφίες, ένα μεγάλο τμήμα βιβλίων για τις γλώσσες του Βανουάτου, ιστορίες ιεραποστολών, προφορικές παραδόσεις, ιστορικά και πολιτικά έντυπα,  εφημερίδες και περιοδικά".

Η Άννα Νάουπα κατέχει τη θέση της επικεφαλής βιβλιοθηκάριου. Τον Νοέμβριο του 2013, η βιβλιοθήκη μετακόμισε σε νέο κτίριο.

## Βιβλιογραφία
* Susan Cochrane, Max Quanchi: *Hunting the Collectors: Pacific Collections in Australian Museums, Art Galleries and Archives.* (Pacific Focus) Cambridge Scholars Publishing 2014, ISBN 978-1-84718-084-1, S. 325. (books.google.de)

## Δείτε επίσης
* Κατάλογος μεγαλύτερων βιβλιοθηκών
* Παγκόσμια Ψηφιακή Βιβλιοθήκη
* Europeana
*Ευρωπαϊκή Βιβλιοθήκη
*Βανουάτου
*Πορτ Βίλα

## Εξωτερικοί σύνδεσμοι

## Παραπομπές


 

Κατηγορία:Βιβλιοθήκες στο Βανουάτου
Βα
Λίμνη Ντοπόλη

Η **Λίμνη Ντοπόλη** της Χριστιανούπολης, είναι τεχνητή λίμνη της Πελοποννήσου, που δημιουργήθηκε από την κατασκευή φράγματος, στη ροή του Φιλιατρινού ποταμού. Βρίσκεται στην Περιφερειακή Ενότητα Μεσσηνίας και ειδικότερα, στη Δημοτική Ενότητα Φιλιατρών, του Δήμου Τριφυλίας.

## Φιλιατρινό Φράγμα
Το **Φιλιατρινό Φράγμα** δημοπρατήθηκε τον Οκτώβριο του 2008, η σύμβαση κατασκευής υπογράφτηκε το Μάιο του 2009, το έργο ολοκληρώθηκε το Σεπτέμβριο του 2017 και η οριστική παραλαβή από το Υπουργείο Αγροτικής Ανάπτυξης και Τροφίμων, έγινε το Δεκέμβριο του 2019.

## Εξωτερικοί σύνδεσμοι

* **[https://www.youtube.com/watch?v=UchG4-64kbE Φράγμα Φιλιατρά Μεσσηνίας]** (βίντεο στο YouTube)
* **[https://www.youtube.com/watch?v=Wde8cov5tAM Το Φράγμα στην Χριστιανούπολη Μεσσηνίας]** (βίντεο στο YouTube)

## Παραπομπές
Κατηγορία:Τεχνητές λίμνες της Ελλάδας
Κατηγορία:Τεχνητές λίμνες της Πελοποννήσου



## Χάρτης

Κατηγορία:Περιφερειακή ενότητα Μεσσηνίας
Κατηγορία:Δήμος Τριφυλίας
Κοστομούκσα

Η **Κοστομούκσα** (ρωσικά: Костомукша, καρελικά: Koštamuš, φινλανδικά: Kostamus) είναι κωμόπολη στα βορειοδυτικά της Δημοκρατίας της Καρελίας, στη Ρωσία, η οποία βρίσκεται 30 χιλιόμετρα από τα σύνορα με τη Φινλανδία, στις όχθες της λίμνης Κοντόκι. Σύμφωνα με την απογραφή του 2002, είχε πληθυσμό 29.746 κατοίκους.

Οι πλησιέστερες μεγάλες πόλεις στη Ρωσία είναι η Αγία Πετρούπολη και το Πετροζαβόντσκ, που συνδέονται με την Κοστομούκσα σιδηροδρομικώς. Οι κοντινότερες πόλεις στη Φινλανδία είναι το Κούχμο και το Κάγιαανι.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Δημοκρατίας της Καρελίας
Σορταβάλα

Η **Σορταβάλα**, γνωστή και ως **Σόρταβαλα** (ρωσικά: Сортавала· φινλανδικά και καρελικά: Sortavala· σουηδικά: Sordavala), μέχρι το 1918 **Σέρντομπολ** (ρωσικά: Сердоболь), είναι κωμόπολη στη Δημοκρατία της Καρελίας της Ρωσίας, η οποία βρίσκεται στο βόρειο άκρο της λίμνης Λάντογκα κοντά στα σύνορα με τη Φινλανδία, 246 χιλιόμετρα δυτικά του Πετροζαβόντσκ, πρωτεύουσας της Δημοκρατίας της Καρελίας. Η κοντινότερη πόλη στην φινλανδική πλευρά των συνόρων είναι η Γιόενσου, η οποία βρίσκεται 136 χιλιόμετρα μακριά από την Σορταβάλα. Το 2021 ο πληθυσμός της Σορταβάλα ήταν 19.215 κάτοικοι.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Δημοκρατίας της Καρελίας
Αδραλίδα

Το **υμενόνημα το ελληνικό** είναι είδος πολυετούς ποώδους φυτού που έχει επιστημονική ονομασία (στη λατινική γλώσσα) ***Hymenonema graecum*** και στην Ελλάδα είναι γνωστό με την κοινή ονομασία **αδραλίδα**. Το είδος είναι ενδημικό της Ελλάδας.

## Περιγραφή
Η αδραλίδα είναι ποώδες φυτό, με τραχιά αδενώδη, αλλά καλυπτόμενα με απαλό χνούδι βλαστάρια. Διαθέτει 20 χρωμοσώματα (2 επί 10). Το μέσο ύψος του φυτού είναι 20 έως 70&nbsp;εκατοστόμετρα. Συνήθως έχει 1 έως 3 κίτρινες ταξιανθίες ανά στέλεχος, η καθεμιά με μίσχο μήκους 10 έως 30&nbsp;εκατοστόμετρα. Τα μικρά κίτρινα ανθίδια με 5 βραχείς οδοντώσεις στην κορυφή έχουν κάποτε υπόλευκη βάση. Οι καρποί έχουν μήκος 4 έως 5 χιλιοστόμετρα.

## Γεωγραφική κατανομή και ενδιαίτημα
Το *Hymenonema graecum* είναι ενδημικό είδος της Ελλάδας και είναι γνωστό μόνο από τις Κυκλάδες και με αμφιβολία από τη δυτική Κρήτη. Φυτρώνει σε βραχώδη εδάφη, κάτω από θάμνους, σε ξηρά λιβάδια, στα ρείθρα των δρόμων και σε παραλίες. Το είδος είναι ανθεκτικό σε μετρίως αυξημένη αλμυρότητα.

## Παραπομπές


Αδραλιδα
Λάζα Κόστιτς

Ο **Λάζαρ («Λάζα») Κόστιτς** (σερβ. Лазар/«Лаза» Костић, 12 Φεβρουαρίου 1841 – 27 Νοεμβρίου 1910) ήταν Σέρβος ποιητής, πεζογράφος, δικηγόρος, εστέτ, δημοσιογράφος και δήμαρχος, θεωρούμενος ένα από τα μεγαλύτερα «μυαλά» της σερβικής γραμματείας. Συνέγραψε περίπου 170 ποιήματα (τα 20 μεγάλα επικά), τρία δράματα, μία μονογραφία, αρκετά δοκίμια, διηγήματα και άρθρα. Προήγαγε τη μελέτη της αγγλικής λογοτεχνίας στη Σερβία και μαζί με τον Γιοβάν Αντρέγιεβιτς-Γιόλες ήταν από τους πρώτους που άρχισε τη συστηματική μετάφραση των έργων του Ουίλλιαμ Σαίξπηρ στη σερβική γλώσσα.

## Βιογραφικά στοιχεία
Ο Κόστιτς γεννήθηκε στο Κόβιλ, σήμερα προάστιο του Νόβι Σαντ και τότε μέρος της Αυστροουγγρικής Αυτοκρατορίας, σε οικογένεια στρατιωτικών αρωμανοβλαχικής καταγωγής. Ο ίδιος ωστόσο απεφοίτησε από τη Νομική Σχολή του Πανεπιστημίου της Βουδαπέστης και πήρε διδακτορικό στο Δίκαιο από το ίδιο Α.Ε.Ι. το 1866. Μέρος της διδακτορικής διατριβής του αφορούσε τον Κώδικα του Δουσάν. Μετά την ολοκλήρωση των σπουδών του, ο Κόστιτς κατέλαβε διάφορες θέσεις και ήταν ενεργός στην πνευματική και την πολιτική ζωή του Νόβι Σαντ, του Βελιγραδίου και του Μαυροβουνίου. Υπήρξε ένας από τους ηγέτες της «Ενωμένης Σερβικής Νεολαίας» (*Ujedinjena omladina srpska*) και εκλέχθηκε Σέρβος αντιπρόσωπος στο ουγγρικό κοινοβούλιο, χάρη στον υποστηρικτή του Σβέτοζαρ Μίλετιτς. Εξαιτίας των φιλελεύθερων και εθνικιστικών απόψεών του, ο Κόστιτς υποχρεώθηκε να εγκαταλείψει το κατεχόμενο από τους Ούγγρους τμήμα της Σερβίας και επέστρεψε στη γενέτειρά του μετά από πολλά χρόνια στο Βελιγράδι και στο Μαυροβούνιο.

Από το 1869 έως το 1872 ο Κόστιτς ήταν ο πρόεδρος του δικαστηρίου του Νόβι Σαντ. Διετέλεσε αρκετές φορές αντιπρόσωπος στην κληρικολαϊκή συνέλευση του Σρέμσκι Κάρλοβτσι και ως δήμαρχος του Νόβι Σαντ δύο φορές.

## Παραπομπές


Κατηγορία:Σέρβοι ποιητές
Κατηγορία:Σέρβοι φιλόσοφοι
Κατηγορία:Δήμαρχοι Σερβικών πόλεων
Κατηγορία:Αρμάνοι
Βιθέντε Θερβάντες

Ο δον **Βιθέντε δε Θερβάντες** (ισπαν. *Vicente de Cervantes*, 1755-1829) ήταν Ισπανός ιατρός και βοτανολόγος, που σταδιοδρόμησε στο Μεξικό.

Ο Βιθέντε Θερβάντες γεννήθηκε στο χωριό Λεδράδα της Επαρχίας της Σαλαμάνκα και ήταν σύγχρονος του Μαρτίν Σεσέ υ Λακάστα, ενώ αλληλογραφούσε με τον Ζαν-Λουί Μπερλαντιέ, τον Γάλλο φυσιοδίφη που εργάσθηκε στο Μεξικό και στο Τέξας με την Επιτροπή Μεξικανικών Συνόρων. Ο Β. Θερβάντες υπήρξε ο πρώτος στην ιστορία καθηγητής της Βοτανικής στη Νέα Ισπανία, στον Βασιλικό Βοτανικό Κήπο στην Πόλη του Μεξικού.

Προς τιμή του ονομάσθηκε έτσι η μεγαλόπρεπη ορχιδέα *[[Odontoglossum cervantesii]]*.

Ο Χουάν Ντιέγο δελ Καστίγιο ένωσε τις δυνάμεις του με τον Β. Θερβάντες στο Μεξικό. Ο δελ Καστίγιο απεβίωσε πρόωρα, σε ηλικία 49 ετών, αλλά άφησε ένα μεγάλο χρηματικό ποσό για να τυπωθεί το βιβλίο τους *Flora Mexicana* (= «Μεξικανική χλωρίδα»). Ο Θερβάντες ονόμασε το γένος φυτών *[[Castilla]]*, που περιλαμβάνει τρία μεγάλα δέντρα που εκκρίνουν ελαστικό κόμμι, προς τιμή του δελ Καστίγιο.

* Η πρότυπη συντομογραφία **Cerv.** χρησιμοποιείται διεθνώς για να υποδηλώσει τον Βιθέντε Θερβάντες σε επιστημονικές αναφορές βοτανικών ονομασιών.

## Παραπομπές


## Πηγές
* *Enciclopedia de México*, τόμος 2, Πόλη του Μεξικού 1987

Κατηγορία:Ισπανοί ιατροί
Κατηγορία:Ισπανοί βοτανολόγοι
Ομοσπονδιακό Πανεπιστήμιο Άπω Ανατολής

Το **Ομοσπονδιακό Πανεπιστήμιο Άπω Ανατολής** (ρωσικά: *Дальневосто́чный федера́льный университе́т*) είναι πανεπιστήμιο στο Βλαδιβοστόκ της Ρωσίας (ρωσική Άπω Ανατολή).

## Ιστορία
Το πανεπιστήμιο ιδρύθηκε αρχικώς το 1899 με τη μορφή του «Ανατολικού Ινστιτούτου» (ρωσ. Восточный институт) ως ένα ίδρυμα ανώτερης εκπαιδεύσεως που ειδικευόταν στις ανατοικές σπουδές και την κατάρτιση για τους διοικητικούς θεσμούς, το εμπόριο και τη βιομηχανία της Άπω Ανατολής. Το ίδρυμα μετονομάσθηκε σε Κρατικό Πανεπιστήμιο Άπω Ανατολής (Государственный дальневосточный университет) από τις αρχές της Δημοκρατίας της Άπω Ανατολής το 1920, κατά τη διάρκεια του Ρωσικού Εμφύλιου Πολέμου. Παρέμεινε έτσι μέχρι που το έκλεισε τη δεκαετία του 1930 ο Ιωσήφ Στάλιν. Επανιδρύθηκε το 1956 με την ίδια ονομασία (Κρατικό Πανεπιστήμιο Άπω Ανατολής), με απόφαση του Συμβουλίου Υπουργών της ΕΣΣΔ. Το 2008 το πανεπιστήμιο μεταρρυθμίσθηκε με προεδρικό διάταγμα στη σημερινή μορφή και ονομασία του, ενώ σχεδιάσθηκε μια νέα πανεπιστημιόπολη. Επιπλέον, απερρόφησε τρία μικρότερα εκπαιδευτικά ιδρύματα: Το Κρατικό Τεχνικό Πανεπιστήμιο Άπω Ανατολής (πολυτεχνείο), το Κρατικό Πανεπιστήμιο Οικονομικών του Ειρηνικού και το Κρατικό Παιδαγωγικό Ινστιτούτο Ουσουρίισκ.

Το 2013 εγκαινιάσθηκε και η νέα πανεπιστημιόπολη, στη Νήσο Ρούσκι απέναντι από το κυρίως Βλαδιβοστόκ. Οι εγκαταστάσεις της εξυπηρετούν τις 41 χιλιάδες του φοιτητικού πληθυσμού του Πανεπιστημίου, αλλά και φιλοξενούν το ετήσιο Ανατολικό Οικονομικό Φόρουμ.

## Δομή
Το πανεπιστήμιο αποτελείται από τις εξής εννέα Σχολές:

* Ανατολικό Ινστιτούτο – Σχολή Περιφερειακών και Διεθνών Σπουδών
* Σχολή Οικονομίας των Δεδομένων
* Σχολή Οικονομικών και Διοικήσεως Επιχειρήσεων
* Παιδαγωγική Σχολή
* Πολυτεχνική Σχολή
* Φιλοσοφική Σχολή («Ανθρωπιστικών Επιστημών»)
* Νομική Σχολή
* Ιατρική Σχολή
* Σχολή Φυσικών Επιστημών

## Παραπομπές


Απω Ανατολης
Σύνδεσμος κιβωτίου

δεξιά|μικρογραφία|284x284εσ| '''''Σύνδεσμος κιβωτίου''''' (τυπική σχηματική παράσταση)
Ο **σύνδεσμος κιβωτίου** (αγγλ. *box joint*), ή αλλιώς *σύνδεσμος κιβωτίου με δόντια*, είναι συνήθης ξύλινος σύνδεσμος που γίνεται στην ξυλουργική και την επιπλοποιία, με την κοπή συμπληρωματικών, αλληλοσυνδεόμενων προφίλ σε δύο κομμάτια ξύλου, τα οποία στη συνέχεια ενώνονται σε ορθή γωνία, συνήθως με μια συγκολλητική ουσία. 

Ο σύνδεσμος έχει μεγάλη επιφάνεια επαφής, με αποτέλεσμα την ισχυρή δέση και προσαρμογή, με βασική αρχή παρόμοια με τον ''δακτυλοειδή σύνδεσμο'' (*finger joint*). Αξιοποιείται για γωνίες κουτιών ή κιβωτιόμορφες κατασκευές, εξ ου και η ονομασία του. Ως σύνδεσμος, είναι πολύ πιο απλός στην κατασκευή, σε σύγκριση με τη ''χελιδονοουρά'' και μπορεί να παραχθεί αρκετά εύκολα.

Ο σύνδεσμος κιβωτίου -τυπικά *με δόντια*- είναι ένας γωνιακός σύνδεσμος, φέρει πάντοτε *δόντια* και εξασφαλίζει ικανοποιητική αντοχή και καλή εμφάνιση. Τα δόντια συνήθως είναι είναι *ίσα δόντια – δάχτυλα*. Προτιμάται σε ξύλινα κιβώτια, τελάρα και ξύλινες ζαρντινιέρες, σε κάποια μέρη επίπλων, όπως λ.χ. τα συρτάρια από μασίφ ξυλεία.  

Τα *δόντια* μπορεί να είναι ισομερώς ή ανισομερώς μοιρασμένα ως προς τις διαστάσεις του, αλλά μπορεί να είναι: λοξά, καμπύλα, φανερά ή κρυφά. Μπορεί να είναι με κόλλα ή/και χωρίς κόλλα.

[αριστερά|μικρογραφία|303x303εσ| Λεπτομέρεια από '''''σύνδεσμο κιβωτίου''''' σε εμπορικό κυτίο της [Enigma (συσκευή)|''μηχανής Enigma'']]

## Δημιουργία
Οι εν λόγω σύνδεσμοι δημιουργούνται γενικά χρησιμοποιώντας το ίδιο προφίλ αλλά μετατοπίζονται και για τα δύο μισά μέρη. Σε σύγχρονα εργαστήρια κατασκευάζονται συχνά σε επιτραπέζια πριόνια. Προσαρμοσμένα μηχανήματα μπορούν να κόψουν ολόκληρη τη σύνδεση με ένα πέρασμα, και μάλιστα και ταυτόχρονα. 

Τα παλαιότερα χρόνια, οι σύνδεσμοι κιβωτίου φτιάχνονταν χειροποίητα χρησιμοποιώντας μόνο πριόνι και σμίλη. Βέβαια -ακόμα και σήμερα- ορισμένοι κατασκευαστές ντουλαπιών εξακολουθούν να χρησιμοποιούν αυτές τις μεθόδους. Μπορούν επίσης να χρησιμοποιηθούν και *οδηγοί πριονιού.*

## Εφαρμογές
Οι εφαρμογές περιλαμβάνουν όλα τα είδη ξύλινων κιβωτίων και κουφωμάτων. 

Ενώ χρησιμοποιείται κυρίως για εσοχές/εξοχές ορθής γωνίας, μπορεί επίσης να χρησιμοποιηθεί για εξαγωνικά κουτιά και άλλα ασυνήθιστα σχήματα. Χρησιμοποιείται για τις πλευρές των συρταριών και των καπακιών, αλλά γενικά αποφεύγεται για την ένωση λεπτών πλαισίων σε δομικά μέλη.

## Παραπομπές


Κατηγορία:Ξύλο
Πανεπιστήμιο του Τορίνο

thumb|right|Το μέγαρο της Πρυτανείας του Πανεπιστημίου του Τορίνο
Το **Πανεπιστήμιο του Τορίνο** (ιταλικά: *Università degli Studi di Torino*, **UNITO**) είναι δημόσιο πανεπιστήμιο στην πόλη Τορίνο της βόρειας Ιταλίας (περιφέρεια Πεδεμόντιο). Είναι ένα από τα παλαιότερα πανεπιστήμια ολόκληρης της Ευρώπης και συνεχίζει να διαδραματίζει σημαντικό ρόλο στην επιστημονική έρευνα και εκπαίδευση. Κατατάσσεται σταθερά ανάμεσα στα πέντε κορυφαία ιταλικά πανεπιστήμια και τρίτο σε ερευνητικές δραστηριότητες στη χώρα από την «Εθνική Υπηρεσία Αξιολογήσεως των Πανεπιστημιακών και Ερευνητικών Συστημάτων» (ANVUR) της Ιταλίας.

## Ιστορία
Το Πανεπιστήμιο του Τορίνο ιδρύθηκε ως *studium* το 1404, με πρωτοβουλία του πρίγκιπα Λουδοβίκου της Σαβοΐας. Από το 1427 έως το 1436 η έδρα του ιδρύματος είχε μεταφερθεί στο Κιέρι και στο Σαβιλιάνο. Εκατό χρόνια αργότερα, το 1536, καταργήθηκε και επανασυστήθηκε από τον δούκα Εμμανουήλ Φιλιβέρτο το 1566. Ακολούθησε το πρότυπο του Πανεπιστημίου της Μπολόνια, ωστόσο σημαντική ανάπτυξη γνώρισε μόνο μετά τις μεταρρυθμίσεις που επέφερε ο Βίκτωρ Αμεδαίος Β΄ της Σαρδηνίας, ο οποίος επίσης ίδρυσε το *Collegio delle Province* για σπουδαστές που δεν προέρχονταν από το Τορίνο.

Με τις μεταρρυθμίσεις του Βίκτορα Αμεδαίου Β΄, το Πανεπιστήμιο του Τορίνο κατέστη ένα νέο πρότυπο αναφοράς για πολλά άλλα πανεπιστήμια. Κατά τον 18ο αιώνα το ίδρυμα γνώρισε μια τεράστια ανάπτυξη σε αριθμό διδασκόντων και καταπιστεύματα, καθιστάμενο σημείο αναφοράς για τον ιταλικό θετικισμό.

Τον 20ό αιώνα το ίδρυμα υπήρξε ένα από τα κέντρα του ιταλικού αντιφασιστικού κινήματος. Μετά το 1960 η αύξηση του αριθμού των φοιτητών και η βελτίωση της πανεπιστημιόπολης ήταν σημαντικοί παράγοντες, αν και το Πανεπιστήμιο του Τορίνο έχασε κάποια από τη σημασία του μέχρι που ένα νέο κύμα επενδύσεων σημειώθηκε στο τέλος του αιώνα, σε συνεργασία με άλλα ιταλικά και ξένα ερευνητικά κέντρα, καθώς και με τοπικούς οργανισμούς και το ιταλικό υπουργείο Παιδείας.

Στα τέλη της δεκαετίας του 1990 επίσης, οι δορυφορικές πανεπιστημιοπόλεις της Αλεσσάντρια, της Νοβάρα και του Βερτσέλλι έγιναν αυτόνομες μονάδες, υπαγόμενες στο νεοϊδρυθέν Πανεπιστήμιο του Ανατολικού Πεδεμοντίου.

## Παραπομπές


## Εξωτερικοί σύνδεσμοι
* Επίσημος ιστότοπος
* [Το λήμμα για το πανεπιστήμιο](https://en.wikisource.org/wiki/Catholic_Encyclopedia_(1913)/University_of_Turin) στην *[[Catholic Encyclopedia]]* του 1913 (στην αγγλική γλώσσα)

Τορινο
Γ΄ κατηγορία ποδοσφαίρου ανδρών Κύπρου 2022-23

Η **Γ΄ κατηγορία Κύπρου 2022-23** θα αποτελέσει το 52ο πρωτάθλημα στη Γ΄ κατηγορία ποδοσφαίρου της Κύπρου. 

## Σύστημα διεξαγωγής
Στο πρωτάθλημα της Γ΄ κατηγορία την περίοδο 2022-23 θα συμμετέχουν 16 ομάδες. Στην Α΄ φάση οι ομάδες θα αναμετρηθούν αναμεταξύ τους από μία φορά. Ακολούθως, οι ομάδες ανάλογα με τη βαθμολογική τους θέση θα συνεχίσουν στη δεύτερη φάση σε δύο ομίλους των οκτώ ομάδων. 

Στη δεύτερη φάση οι 8 ομάδες κάθε ομίλου θα αναμετρηθούν μεταξύ τους από δύο φορές, μία εντός και μία εκτός έδρας. Πρωταθλήτρια θα ανακηρυχθεί η ομάδα που θα συγκεντρώσει τους περισσότερους βαθμούς στον Α ΄ όμιλο. Η πρωταθλήτρια ομάδα και οι ομάδες που θα τερματίσουν στη δεύτερη και τρίτη του Α΄ ομίλου θα προβιβαστούν στη Β΄ κατηγορία 2023-24. Οι τρεις τελευταίες ομάδες του Β΄ ομίλου θα υποβιβαστούν στην Επίλεκτη κατηγορία 2023-24.

### Σύστημα βαθμολόγησης
Η νίκη βαθμολογείται με 3 βαθμούς και η ισοπαλία με 1 βαθμό ενώ η ήττα δεν δίνει κανένα βαθμό.

## Αλλαγές σε σχέση με την [[Γ΄ κατηγορία ποδοσφαίρου ανδρών Κύπρου 2021-22|περίοδο 2021-22]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Β΄ κατηγορία ποδοσφαίρου ανδρών Κύπρου 2022-23
* Πέγεια 2014
* ΜΕΑΠ Πέρα Χωρίου-Νήσου
* Ένωση Νέων Ύψωνα - Διγενής Ύψωνα
* ΑΕΖ Ζακακίου

Ομάδες που διαβαθμίστηκαν στην Επίλεκτη κατηγορία ΣΤΟΚ 2022-23
* Ομόνοια Ψευδά

;Ομάδες που συμμετείχαν στο πρωτάθλημα
Ομάδες που διαβαθμίστηκαν από τη Β΄ κατηγορία 2021-22
* ΑΣΙΛ Λύσης
* Ολυμπιάς Λυμπιών

Ομάδες που προήχθησαν από την Επίλεκτη κατηγορία ΣΤΟΚ 2021-22
* ΑΠΕΑ Ακρωτηρίου
* ΑΣΠΙΣ Πύλας
* ΑΠΟΝΑ Ανάγυιας
* ΑΕΠ Πολεμιδιών
* ΕΝΑΔ Πόλης Χρυσοχούς
* Εθνικός Λατσιών

## Ομάδες και έδρες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν.

## Παραπομπές


## Πηγές
*

## Εξωτερικοί σύνδεσμοι
*

## Δείτε επίσης
* Γ΄ κατηγορία ποδοσφαίρου ανδρών Κύπρου
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Γ΄ κατηγορία ποδοσφαίρου ανδρών Κύπρου
Επίλεκτη κατηγορία ΣΤΟΚ 2022-23

Το Πρωτάθλημα της **Επίλεκτης κατηγορίας ΣΤΟΚ 2022-23** θα είναι η 8η έκδοση της Επίλεκτης κατηγορίας ΣΤΟΚ. 

## Σύστημα διεξαγωγής
Στο πρωτάθλημα της Επίλεκτης κατηγορία ΣΤΟΚ 2022-23 θα συμμετέχουν 16 ομάδες. Οι ομάδες θα αναμετρηθούν αναμεταξύ τους από δύο φορές, μία εντός και μία εκτός έδρας. Πρωταθλήτρια θα ανακηρυχθεί η ομάδα που θα συγκεντρώσει τους περισσότερους βαθμούς. Η πρωταθλήτρια ομάδα και οι ομάδες που θα τερματίσουν στη δεύτερη και τρίτη θα προβιβαστούν στην Γ΄ κατηγορία 2023-24 και οι τέσσερις τελευταίες θα υποβιβαστούν. Οι διαβαθμιζόμενες ομάδες συνέχισαν στο πρωτάθλημα της τοπικής ομοσπονδίας στην οποία ήταν μέλη πριν την είσοδο τους στην Επίλεκτη Κατηγορία ΣΤΟΚ και/ή στην ΚΟΠ.

## Αλλαγές σε σχέση με την [[Επίλεκτη κατηγορία ΣΤΟΚ 2021-22|περίοδο 2021-22]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Γ΄ κατηγορία ποδοσφαίρου ανδρών Κύπρου 2022-23
* ΑΠΕΑ Ακρωτηρίου
* ΑΣΠΙΣ Πύλας
* ΑΠΟΝΑ Ανάγυιας
* ΑΕΠ Πολεμιδιών
* ΕΝΑΔ Πόλης Χρυσοχούς
* Εθνικός Λατσιών

Ομάδες που διαβαθμίστηκαν στα αγροτικά πρωταθλήματα
*
* ΘΟΪ/ΑΕΚ Λειβαδιών
* Ο Κορμακίτης
* Άδωνις Ιδαλίου
* Όλυμπος Ξυλοφάγου
* Ελπίδα Αστρομερίτη
* Αμαθούς Αγίου Τύχωνα
* ΠΑΟΚ Κλήρου
* Πρόοδος Καϊμακλίου

;Ομάδες που συμμετείχαν στο πρωτάθλημα
Ομάδες που διαβαθμίστηκαν από τη Γ΄ κατηγορία 2021-22
* Ομόνοια Ψευδά

Ομάδες που προήχθησαν μέσω του Πρωταθλήματος Ένταξης ΣΤΟΚ 2022
* Αθλητικός Όμιλος Αυγόρου
* Σπάρτακος Κιτίου
* Αναγέννηση Λυθροδόντα
* Αθλητικός Όμιλος Θύελλα Αγίου Θεοδώρου
* Ανόρθωσις Μουτταγιάκας

## Ομάδες, στάδια και τοποθεσίες
Στον πιο κάτω πίνακα παρουσιάζονται οι ομάδες που συμμετείχαν στο πρωτάθλημα και τα στάδια που χρησιμοποίησαν.

## Παραπομπές


## Πηγές
*

## Δείτε επίσης
* Επίλεκτη κατηγορία ΣΤΟΚ
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Επίλεκτη κατηγορία ΣΤΟΚ
Κατηγορία:Εγχώρια ποδοσφαιρικά πρωταθλήματα 2022–2023
Σιδηροδρομικό δυστύχημα στο Μπεναλέκα

Το **σιδηροδρομικό δυστύχημα στο Μπεναλέκα** συνέβη την 1η Αυγούστου 2007 κοντά στο Μπεναλέκα στη Λαϊκή Δημοκρατία του Κονγκό, σκοτώνοντας τουλάχιστον 100 άτομα και τραυματίζοντας σοβαρά 128 άλλα. 

Το δυστύχημα συνέβη σε απομακρυσμένη τοποθεσία 220 χλμ. βορειοδυτικά της Κανάνγκα στην επαρχία του Δυτικού Κασάι στις 23:00΄ τοπική ώρα.  Η συντριβή προκλήθηκε από βλάβη των φρένων του τρένου. Οκτώ βαγόνια εκτροχιάστηκαν. πολλοί από τους νεκρούς είχαν σκαρφαλώσει στις στέγες τους και είχαν παγιδευτεί κάτω από αυτά. Ο μηχανοδηγός κατάφερε να αποσπάσει τη μηχανή και να ζητήσει βοήθεια. Πολλοί από τους τραυματίες μεταφέρθηκαν με ποδήλατο ή ακόμα και στις πλάτες άλλων στο πλησιέστερο νοσοκομείο, έξι μίλια μακριά.  

Παραμένει ένα από τα πιο θανατηφόρα σιδηροδρομικά ατυχήματα στην αφρικανική ήπειρο.

## Παραπομπές


Κατηγορία:Σιδηροδρομικά ατυχήματα και δυστυχήματα
Σιδηροδρομικό δυστύχημα στην Πρετόρια

Το **σιδηροδρομικό δυστύχημα στην Πρετόρια** συνέβη στις 21 Απριλίου 2010, όταν μια ομάδα από βαγόνια διέφυγε επί 19 χιλιόμετρα από τον σταθμό Σεντούριον και εκτροχιάστηκε στην Πρετόρια. Τρία άτομα σκοτώθηκαν και επτά τραυματίστηκαν σοβαρά.

## Ιστορικό
Στις 21 Απριλίου 2010 ένα πολυτελές τουριστικό τρένο που εκμεταλλευόταν η "Rovos Rail" βρισκόταν στο σταθμό Σεντούριον όπου η ηλεκτροκίνητη μηχανή άλλαζε με ατμάμαξα Κλάσης 25NC 4-8-4 . Κατά τη διάρκεια της αλλαγής, τα βαγόνια διέφυγαν εκτός ελέγχου επί 19 χιλιόμετρα, μέχρι που εκτροχιάστηκαν στην Πρετόρια.  Το δυστύχημα σημειώθηκε έξω από το αμαξοστάσιο «Μπλου Τρέιν». Στα βαγόνια επέβαιναν 59 επιβάτες και τριάντα άτομα προσωπικό του τρένου.  Τρία άτομα από το πλήρωμα του τρένου σκοτώθηκαν και προκλήθηκαν ζημιές περίπου 15.000.000 ραντ (1.338.000 £) στα βαγόνια. 

## Η έρευνα
Οι αρχές της Νότιας Αφρικής ξεκίνησαν έρευνα για το δυστύχημα συστήνοντας εξεταστική επιτροπή. Η "Metrorail" και η Ρυθμιστική Αρχή Ασφάλειας Σιδηροδρόμων Νότιας Αφρικής εκπροσωπήθηκαν στην εξεταστική επιτροπή. Η αρχική εκτίμηση για την αιτία του ατυχήματος ήταν ότι τα αποσυνδεδεμένα βαγόνια είχαν ανεπαρκή ισχύ πέδησης για να αποτραπεί η διαφυγή τους.  Αναφέρεται ότι τα χειρόφρενα στα βαγόνια δεν είχαν ενεργοποιηθεί. Καθώς το τρένο δεν βρισκόταν σε οριζόντια γραμμή, ήταν απαραίτητο να τοποθετηθούν και σφήνες κάτω από τους τροχούς των βαγονιών.

## Παραπομπές


Πρετορια
Παναγιώτης Τσακλόγλου

Ο **Παναγιώτης Τσακλόγλου** (γενν. 17 Απριλίου 1960) είναι Έλληνας οικονομολόγος και πανεπιστημιακός, που υπηρετεί ως εξωκοινοβουλευτικός Υφυπουργός Εργασίας και Κοινωνικών Υποθέσεων αρμόδιος για θέματα Κοινωνικής Ασφάλισης από τον Αύγουστο του 2020, στην Κυβέρνηση του Κυριάκου Μητσοτάκη. Είναι καθηγητής του Τμήματος Διεθνών και Ευρωπαϊκών Οικονομικών Σπουδών του Οικονομικού Πανεπιστημίου Αθηνών. 

## Βιογραφία
Ο Παναγιώτης Τσακλόγλου γεννήθηκε στη Θεσσαλονίκη, όπου και μεγάλωσε. Σπούδασε Οικονομικά στο Αριστοτέλειο Πανεπιστήμιο Θεσσαλονίκης και έλαβε πτυχίο με βαθμό «άριστα» το 1983. Έχει πραγματοποιήσει μεταπτυχιακές σπουδές πάνω στα Οικονομικά και την Οικονομική Ανάπτυξη στο Πανεπιστήμιο του Ουόρικ στο Ηνωμένο Βασίλειο, και έχει λάβει μεταπτυχιακό δίπλωμα (MA in Economics) το 1984. Στη συνέχεια, εκπόνησε διδακτορική διατριβή με θέμα «Διαστάσεις της ανισότητας και της φτώχειας στην Ελλάδα» στο Πανεπιστήμιο Ουόρικ, και έλαβε διδακτορικό δίπλωμα (PhD in Economics) το 1989. 

Από το 1987 έως το 1990 διετέλεσε Λέκτορας στο Τμήμα Οικονομικών Επιστημών του Πανεπιστημίου Μπρίστολ. Από το 1990 έως το 1993 εργάστηκε ως εμπειρογνώμονας στη Στατιστική Υπηρεσία της Ευρωπαϊκής Ένωσης στο Λουξεμβούργο. Το 1993, εξελέγη επίκουρος καθηγητής στο Τμήμα Διεθνών και Ευρωπαϊκών Οικονομικών Σπουδών του Οικονομικού Πανεπιστημίου Αθηνών. Το 1998 εξελέγη αναπληρωτής καθηγητής και το 2003 εξελέγη τακτικός καθηγητής του ιδίου τμήματος. 

Από το 2000 έως το 2004 διατέλεσε Πρόεδρος του Τμήματος Διεθνών και Ευρωπαϊκών Οικονομικών Σπουδών του ΟΠΑ. Από το 2006 είναι μέλος της Αρχής Διασφαλίσεως Ποιότητας (ΑΔΙΠ) της Τριτοβάθμιας Εκπαίδευσης. Έχει διατελέσει σύμβουλος του Πρωθυπουργού Γιώργου Παπανδρέου (2010-2011) και του Πρωθυπουργού Λουκά Παπαδήμου (2011-2012) για θέματα Απασχόλησης και Κοινωνικής Πολιτικής.

## Μέλος της ελληνικής κυβέρνησης
Κατά τον Ανασχηματισμό της Κυβέρνησης του Κυριάκου Μητσοτάκη στις 4 Αυγούστου 2020, ο Τσακλόγλου, ανέλαβε Υφυπουργός Εργασίας και Κοινωνικής Αλληλεγγύης αρμόδιος για θέματα Κοινωνικής Ασφάλισης. Ορκίστηκε στις 5 Αυγούστου 2020, με πολιτικό όρκο.

Στις 26 Ιουνίου 2023 ορκίστηκε Υφυπουργός Εργασίας και Κοινωνικής Ασφάλισης στην κυβέρνηση του Κυριάκου Μητσοτάκη του 2023 μετά από τη εκλογική αναμέτρηση του Ιουνίου 2023.  

## Παραπομπές


## Εξωτερικοί σύνδεσμοι
* Προφίλ του Παναγιώτη Τσακλόγλου στο Υπουργείο Εργασίας & Κοινωνικής Ασφάλισης

Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες οικονομολόγοι
Κατηγορία:Έλληνες υφυπουργοί Εργασίας
Νομοθετική Πράξη για την Τεχνητή Νοημοσύνη

Η **νομοθετική πράξη για την** **τεχνητή νοημοσύνη (AI Act)** είναι ένας προτεινόμενος κανονισμός  από την Ευρωπαϊκή Επιτροπή, ο οποίος στοχεύει στην εισαγωγή ενός κοινού ρυθμιστικού και νομικού πλαισίου για την τεχνητή νοημοσύνη . Ισχύει για όλους τους τομείς (εκτός από τον στρατιωτικό) και για όλους τους τύπους τεχνητής νοημοσύνης.

Ο προτεινόμενος κανονισμός ταξινομεί τις εφαρμογές τεχνητής νοημοσύνης με βάση τον κίνδυνο και τις ρυθμίζει ανάλογα με τον κίνδυνο. Οι εφαρμογές χαμηλού κινδύνου δεν ρυθμίζονται καθόλου, ωστόσο, ενθαρρύνεται η αυτοαξιολόγηση από τον πάροχο της εφαρμογής. Τα συστήματα μεσαίου και υψηλού κινδύνου θα απαιτούν υποχρεωτική αυτοαξιολόγηση πριν διατεθούν στην αγορά, και ορισμένες ιδιαίτερα κρίσιμες εφαρμογές (για παράδειγμα στον ιατρικό τομέα) θα απαιτούν ανεξάρτητη αξιολόγηση από τρίτους.

Η πρόταση θα απαγορεύει επίσης ορισμένους τύπους εφαρμογών, δηλαδή τη βιομετρική μαζική επιτήρηση, τις εφαρμογές που χειραγωγούν υποσυνείδητα άτομα, τις εφαρμογές που εκμεταλλεύονται τις ευπάθειες ορισμένων ομάδων με επιβλαβή τρόπο και τη βαθμολογία κοινωνικής πίστης. Για τα τρία πρώτα, υπάρχουν ορισμένες περιορισμένες εξαιρέσεις στο πλαίσιο της επιβολής του νόμου, αλλά η κοινωνική βαθμολογία θα απαγορευτεί εντελώς. 

Η πράξη προτείνει επίσης τη θέσπιση ενός Ευρωπαϊκού Συμβουλίου Τεχνητής Νοημοσύνης που θα ενθαρρύνει την εθνική συνεργασία και θα διασφαλίζει την τήρηση του κανονισμού. 

Όπως ο Γενικός Κανονισμός για την Προστασία Δεδομένων (ΓΚΠΔ) της Ευρωπαϊκής Ένωσης, ο νόμος για την τεχνητή νοημοσύνη θα μπορούσε να γίνει παγκόσμιο πρότυπο.  Έχει ήδη αντίκτυπο πέρα από την Ευρώπη. Τον Σεπτέμβριο του 2021, το Κογκρέσο της Βραζιλίας ενέκρινε νομοσχέδιο που δημιουργεί ένα νομικό πλαίσιο για την τεχνητή νοημοσύνη. 

## Παραπομπές


## Εξωτερικοί σύνδεσμοι
* Πρόταση κανονισμού του Ευρωπαϊκού Κοινοβουλίου και του Συμβουλίου για τη θέσπιση εναρμονισμένων κανόνων για την τεχνητή νοημοσύνη (νόμος περί τεχνητής νοημοσύνης) στο EUR-Lex
* Διαδικασία 2021/0106/COD σε EUR-Lex
* [Διαδικασία 2021/0106(COD)](https://oeil.secure.europarl.europa.eu/oeil/popups/ficheprocedure.do?lang=en&reference=2021/0106(COD)) στο 
* Artificialintelligenceact.eu | Ιστότοπος που καλύπτει νομοθετικές ενημερώσεις σχετικά με τον νόμο AI
Κατηγορία:Πολιτικές της Ευρωπαϊκής Ένωσης
Κατηγορία:Ευρωπαϊκή Ψηφιακή Στρατηγική
Τζον Κίρμπι

Ο **Τζον Φράνσις Κίρμπι** (αγγλικά: *John Francis Kirby*, Σαιντ Πίτερσμπεργκ, Φλόριντα, 1963), είναι Αμερικανός ναύαρχος ε.α., και κυβερνητικός αξιωματούχος, που υπηρετεί ως Εκπρόσωπος Τύπου του Υπουργείου Άμυνας των Ηνωμένων Πολιτειών, και ως Υφυπουργός Άμυνας αρμόδιος για πολιτικές υποθέσεις, από τον Ιανουάριο του 2021, στην κυβέρνηση Μπάιντεν. 

Επίσης, προηγουμένως, υπηρέτησε ως Εκπρόσωπος Τύπου του Υπουργείου Εξωτερικών των Ηνωμένων Πολιτειών, στην κυβέρνηση Ομπάμα, από το 2015 έως το 2017, και παράλληλα ως Υφυπουργός Εξωτερικών αρμόδιος για πολιτικές υποθέσεις. 

Από το 2017 έως το 2021, εργάστηκε ως στρατιωτικός και διπλωματικός αναλυτής στο τηλεοπτικό δίκτυο CNN.  

Από το 1986 έως το 2015, υπηρέτησε στο Πολεμικό Ναυτικό των Ηνωμένων Πολιτειών. Το 2015 αποστρατεύτηκε με τον βαθμό του υποναυάρχου. Κατά την στρατιωτική υπηρεσία του, κατείχε σημαντικές θέσεις στο Πεντάγωνο. 

## Βιογραφία
Ο Τζον Κίρμπι, γεννήθηκε το 1963 στο Σαιντ Πίτερσμπεργκ της Φλόριντα, όπου και μεγάλωσε. Αποφοίτησε από το Λύκειο "Saint Petersburg Catholic High School" στο Σαιντ Πίτερσμπεργκ. Σπούδασε Ιστορία στο Πανεπιστήμιο της Νότιας Φλόριντα στη Τάμπα, και έλαβε πτυχίο (BA) το 1985. Πραγματοποίησε μεταπτυχιακές σπουδές πάνω στις Διεθνείς Σχέσεις, στο Πανεπιστήμιο Τρόι στο Τρόι της Αλαμπάμα, και έλαβε μεταπτυχιακό δίπλωμα (MS). Επίσης, πραγματοποίησε μεταπτυχιακές σπουδές πάνω στην Εθνική Ασφάλεια και τις Στρατηγικές Σπουδές, στη Ναυτική Σχολή Πολέμου των Ηνωμένων Πολιτειών, λαμβάνοντας μεταπτυχιακό δίπλωμα (MA).

## Παραπομπές


## Εξωτερικοί σύνδεσμοι
* 

Κατηγορία:Εκπρόσωποι του Πενταγώνου
Κατηγορία:Κυβερνητικοί αξιωματούχοι
Κατηγορία:Εκπρόσωποι του Στέιτ Ντιπάρτμεντ
Κατηγορία:Αμερικανοί ναύαρχοι
Κατηγορία:Αμερικανοί στρατιωτικοί
Κατηγορία:Αξιωματούχοι του Στέιτ Ντιπάρτμεντ
Κατηγορία:Αξιωματούχοι του Πενταγώνου
__ΕΥΡΕΤΗΡΙΟ__
Κρατιδιακές εκλογές της Βόρειας Ρηνανίας-Βεστφαλίας (2022)

Στις 15 Μαΐου διεξήχθησαν **[[Ομόσπονδα κρατίδια της Γερμανίας|κρατιδιακές]] εκλογές στη [[Βόρεια Ρηνανία-Βεστφαλία]] ([[Γερμανία]])**, για να εκλεγούν τα 195 μέλη του Λάνταγκ.

Η ΧΔΕ ήρθε πρώτο κόμμα στις εκλογές, με το 36% των ψήφων. Το ΣΔΚ και η ΕγΓ έπεσαν λίγο, το ΕΔΚ έχασε περισσότερες από τις μισές έδρες του, ενώ οι Πράσινοι σχεδόν τριπλασίασαν τις έδρες τους στο κοινοβούλιο. Μετά τις εκλογές, η ΧΔΕ και οι Πράσινοι σχημάτισαν κυβέρνηση συνεργασίας με πρωθυπουργό τον Χέντρικ Βιστ.

## Ιστορικό
Μετά τις εκλογές του 2017, ο Άρμιν Λάσετ (ΧΔΕ) σχημάτισε κυβέρνηση συνεργασίας με τα κόμματα ΧΔΕ–ΕΔΚ. Στις 22 Ιανουαρίου 2021 ο Άρμιν Λάσετ ανέλαβε καθήκοντα ως αρχηγός της ΧΔΕ. Μετά τα απογοητευτικά αποτελέσματα της ΧΔΕ στις Γερμανικές ομοσπονδιακές εκλογές του 2021, και αφού δεν κατάφερε να διαδεχθεί την Άνγκελα Μέρκελ στη θέση του Καγκελάριου της Γερμανίας, παραιτήθηκε από τη θέση του ως πρωθυπουργός της Βόρειας Ρηνανίας-Βεστφαλίας. Στις 23 Οκτωβρίου 2021 ο Χέντρικ Βιστ εξελέγη αρχηγός της ΧΔΕ στη Βόρεια Ρηνανία-Βεστφαλία με το 98% των ψήφων (από 600 συνέδρους). Η κυβέρνηση συνεργασίας  ΧΔΕ–ΕΔΚ με πρωθυπουργό τον Χέντρικ Βιστ εγκρίθηκε από το κοινοβούλιο στις 27 Οκτωβρίου 2021, με 103 από 197 ψήφους υπέρ.

## Εκλογικό σύστημα
Το Λάνταγκ αποτελείται από τουλάχιστον 181 μέλη, τα οποία εκλέγονται με δημοκρατικές, άμεσες εκλογές, με καθολική και μυστική ψηφοφορία, για πενταετή θητεία. Το εκλογικό σύστημα είναι μικτό:

* πρώτα, 128 μέλη εκλέγονται με απλό πλειοψηφικό εκλογικό σύστημα από ισάριθμες μονοεδρικές εκλογικές περιφέρειες.
* μετά, 53 μέλη εκλέγονται με αναλογική εκπροσώπηση. Το εκλογικό όριο που πρέπει να περάσει ένα κόμμα για να μπει στη Βουλή είναι τουλάχιστον 5% του συνολικού αριθμού ψήφων. Η κατανομή εδρών γίνεται με τη μέθοδο Σαιντ-Λαγκού, κατά την οποία συνυπολογίζονται οι έδρες που κέρδισε το κόμμα στο πλειοψηφικό, έτσι ώστε όσο περισσότερες έδρες έχει κερδίσει ένα κόμμα με το τοπικό πλειοψηφικό τόσο δυσκολότερο γίνεται να κερδίσει έδρες αναλογικής εκπροσώπησης.
* «παραπανίσιες» έδρες διατίθενται σε ορισμένο αριθμό μελών, ώστε να εξασφαλιστεί η αναλογικότητα της αναλογικής εκπροσώπησης και να αντισταθμισθούν οι ανισότητες από τα συστήματα εκλογής
## Δημοσκοπήσεις
Από τις προηγούμενες εκλογές, του 2017, μέχρι αυτές, έχουν διεξαχθεί πολλές δημοσκοπήσεις από διαφορετικές εταιρείες δημοσκοπήσεων. Σε αυτές, ένας αντιπροσωπευτικός αριθμός ατόμων ρωτήθηκαν και απάντησαν για το ποιο κόμμα θα ψηφίσουν στις εκλογές.

## Αποτελέσματα

## Παραπομπές


Βορεια Ρηνανια βεστφαλια
2022
Άνω Γαύριο Άνδρου

Το **Άνω Γαύριο** είναι οικισμός της Άνδρου. Είναι έδρα ομώνυμης τοπικής κοινότητας, της δημοτικής ενότητας (τέως δήμου) Υδρούσας, του δήμου Άνδρου, της περιφερειακής ενότητας Άνδρου, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Άνδρου του νομού Κυκλάδων, στο γεωγραφικό διαμέρισμα Νήσων Αιγαίου.
## Γεωγραφία
Το Άνω Γαύριο είναι ημιορεινός οικισμός της Άνδρου. Βρίσκεται στο βορειοδυτικό τμήμα του νησιού, στις νότιες υπώρειες του βουνού Άγιοι Σαράντα, βορειοανατολικά από το Γαύριο και σε μέσο σταθμικό υψόμετρο 160. Απέχει 36 χλμ. περίπου ΒΔ. της Χώρας Άνδρου.
## Τοπική κοινότητα
Η τοπική κοινότητα Άνω Γαυρίου είναι χαρακτηρισμένη ως αγροτικός ημιορεινός οικισμός, με έκταση 7,541 χμ² (2011). Περιλαμβάνει και τους οικισμούς Κουμάρι και Σχόλη.
### Πληθυσμός

(σε παρένθεση ο πληθυσμός της τοπικής κοινότητας)
## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1878 και προσαρτήθηκε στον δήμο Γαυρίου της Άνδρου. Το 1913 ορίστηκε έδρα της ομώνυμης κοινότητας. Με το ΦΕΚ 244Α - 04/12/1997 αποσπάστηκε από την κοινότητα Άνω Γαυρίου και προσαρτήθηκε στον δήμο Υδρούσας. Με το ΦΕΚ 87Α - 07/06/2010 αποσπάστηκε από τον δήμο Υδρούσας και προσαρτήθηκε στον δήμο Άνδρου.
## Αξιοθέατα και διατηρητέα
*Ο οικισμός έχει πολλές μικρές ή μεγαλύτερες εκκλησίες που έχουν κηρυχθεί διατηρητέες: Αγία Σοφία, Άγιος Ιωάννης Χρυσόστομος, Εισόδια, Αγία Μαύρα,  Άγιος Δημήτριος (κοιμητηριακή), Άγιος Κωνσταντίνος, Άγιος Γεώργιος (παλαιά ενορία), Άγιος Σάββας, Σύναξις του Προδρόμου, Παναγία Ελεούσα, Άγιος Ιωάννης
*Ο περιστερεώνας ιδιοκτησίας Μαντζώρου, διατηρητέο κτίσμα
 
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Περιοδικό «Διακοπές», εκδ. Δ.Ο.Λ.,  2010
*Χάρτες «ROAD» (Άνδρος 1:50.000)
*eetaa.gr

Κατηγορία:Χωριά της περιφερειακής ενότητας Άνδρου
Θεωρία των σπασμένων παραθύρων

Στην εγκληματολογία η **θεωρία των σπασμένων παραθύρων** (Αγγλικά: Broken windows theory) υποστηρίζει ότι εμφανή σημάδια παραβατικότητας, αντικοινωνικής συμπεριφοράς και κοινωνικής αναταραχής δημιουργούν ένα συγκεκριμένο περιβάλλον που ενθαρρύνει αντίστοιχες συμπεριφορές. Κεντρική ιδέα της θεωρίας αυτής είναι ότι σοβαρά αδικήματα, όπως ο βιασμός, η δολοφονία ή η ληστεία, αποτελούν τα τελικά αποτελέσματα μίας μεγαλύτερης σειράς γεγονότων που αρχίζουν από την τέλεση ήσσονος απαξίας αδικημάτων (μικροκλοπές, βανδαλισμοί, γκραφίτυ, δημόσια κατανάλωση αλκοόλ). Αν, κατά την θεωρία, δοθεί έμφαση στην άμεση αντιμετώπιση τέτοιων απλών αδικημάτων τότε δεν δημιουργηθούν οι συνθήκες αυτές που θα εκολάψουν την γέννηση σοβαρότερων αδικημάτων.

Η θεωρία των σπασμένων παραθύρων διατυπώθηκε πρώτη φορά το 1982 από τους Τζειμς Γουίλσον και Τζωρτ Κέλινγκ, οι οποίοι βασίστηκαν στα πορίσματα ενός κοινωνικού πειράματος που είχε πραγματοποιηθεί το 1969 από τον καθηγητή Ζιμπάρδο. Η θεωρία άσκησε σημαντική επιρροή στην επιστήμη της εγκληματολογίας και απέκτησε τεράστια απήχηση ειδικά μετά την εκλογή του Ρούντι Τζουλιάνι στην δημαρχία της Νεάς Υόρκης το 1993. Παρά την σημαντική πτώση του αριθμού των αδικημάτων στη Νέα Υόρκη κατά την χρονική περίοδο 1993-1996, επιστήμονες έχουν ασκήσει έντονη κριτική στη θεωρία αυτή και στην αποτελεσματικότητά της.

## Παραπομπές


Κατηγορία:Αντικοινωνική συμπεριφορά